# Návrh na zrušenie prílohy č. 1 výnosu Ministerstva financií SR č. 55/2014 Z.z. o štandardoch pre informačné systémy verejnej správy v znení neskorších predpisov a doplnenie príslušných ustanovení

Predložený návrh na zrušenie prílohy č. 1 Výnosu MF SR č. 55/2014 Z.z. vychádza z identifikácie duplicít medzi pravidlami ukotvených v rámci predmetnej prílohy a širším výkladom pravidiel, kritérií a techník WCAG 2.1. Ďalším aspektom je prehodnotenie niektorých požiadaviek ako neopodstatnené a to z dôvodu dynamického vývoja asistenčných technológií, prehliadačov a iných prístupových prostriedkoch.

|  |  |
| --- | --- |
| **PRAVIDLO PODĽA PRÍLOHY Č. 1** | **ODÔVODNENIE A KOMENTÁR** |
| 1. Predpisy určujúce typ písma obsahujú aj niektorý z generických fontov písma. | Nie je s ohľadom na súčasný stav technológií opodstatnené. Pravidlo nemá priamy ekvivalent WCAG 2.1. |
| 2. Pri uvádzaní hodnôt atribútov v značkovacom jazyku alebo vo vlastnostiach štýlov sa namiesto absolútnych jednotiek používajú relatívne jednotky. Veľkosť textu je možné zväčšovať a zmenšovať prostredníctvom štandardných funkcií prehliadača. | Nie je s ohľadom na súčasný stav technológií relevantné: v zmysle požiadaviek na prístupnosť v kontexte absolútnych jednotiek. V kontexte zabezpečovania veľkosti textu je prístupnosť zabezpečená v rámci kritéria úspešnosti *1.4.4 Zmena veľkosti textu*. Odkaz: <https://www.w3.org/WAI/WCAG21/Understanding/resize-text.html#techniques> Bližšie informácie (F80; G142; G178; G179; SL22):<https://www.w3.org/WAI/WCAG21/Techniques/failures/F80> <https://www.w3.org/WAI/WCAG21/Techniques/general/G142> <https://www.w3.org/WAI/WCAG21/Techniques/silverlight/SL22> <https://www.w3.org/WAI/WCAG21/Techniques/general/G178> <https://www.w3.org/WAI/WCAG21/Techniques/general/G179>  |
| 3. Aktívne prvky, ktorými sú skripty, aplety a iné programové objekty sa poskytujú prístupne alebo sa zabezpečuje, že sú webové stránky použiteľné, aj keď sú aktívne prvky vypnuté alebo nie sú podporované. Ak to nie je možné, poskytujú sa ekvivalentné informácie na alternatívnej prístupnej webovej stránke. | Nie je s ohľadom na súčasný stav technológií opodstatnené. Prístupnosť aktívnych prvkov je zaistená v rámci jednotlivých pravidiel WCAG 2.1 (1.4.2; 2.1.1; 2.1.2; 2.2.2; 2.3.1; ) a technikami. Bližšie informácie:*5.2.4 Používanie technológií iba spôsobom, ktorý podporuje prístupnosť*Odkaz: <https://www.w3.org/TR/WCAG21/#cc4>  |
| 4. Aktuálne otvorené okno sa nesmie vymeniť bez informovania používateľa. | Je súčasťou pravidla 3.2 (WCAG 2.1) *Predvídateľný**Je nutné zaistiť, aby boli vzhľad a ovládanie webových stránok predvídateľné*.Kritérium úspešnosti (*3.2.1; 3.2.2*).Bližšie informácie (G200; G201):<https://www.w3.org/WAI/WCAG21/Techniques/general/G200><https://www.w3.org/WAI/WCAG21/Techniques/general/G201> |
| 5. Cieľ každého odkazu sa jasne identifikuje. Označenie každého odkazu výstižne popisuje jeho cieľ nezávisle od okolitého kontextu. Odkazy sú jasne odlíšené od ostatného textu. | Je súčasťou pravidla 2.4 (WCAG 2.1) *Jednoduchá navigácia*Kritérium úspešnosti (*1.4.1;* *2.4.4; 2.4.9*).Bližšie informácie (G91; F73; F84):<https://www.w3.org/WAI/WCAG21/Techniques/general/G91><https://www.w3.org/TR/WCAG20-TECHS/F73.html><https://www.w3.org/WAI/WCAG21/Techniques/failures/F84>***Navrhované riešenie:***Obsahovo tento bod patrí pod **§ 16 Komponenty a funkcionality webových sídiel**,kde sa navrhuje za písm. d) doplniť nové písmeno e):*„e) Pri odkaze s prázdnym textom sa cieľ odkazu bližšie špecifikuje pomocou informatívneho titulku odkazu, napríklad pomocou atribútu „title“. Ako text odkazu sa uvádzajú významovo výstižné informácie, napríklad „Vyhlásenie o prístupnosti“ a nie „kliknite sem“, „viac“ a pod.“* |
| 6. Poskytujú sa informácie o celkovom rozložení webovej stránky. Pri opise rozloženia webovej stránky sa zvýrazňujú a vysvetľujú dostupné funkcie prístupnosti. Navigačné a obsahové informácie sú zreteľne oddelené. | Je súčasťou pravidla 2.4 (WCAG 2.1) *Jednoduchá navigácia*Kritérium úspešnosti (*2.4.5; 2.4.8*).Bližšie informácie (G63; G64):<https://www.w3.org/WAI/WCAG21/Techniques/general/G63><https://www.w3.org/WAI/WCAG21/Techniques/general/G64> Techniky G63 a G64 podľa WCAG 2.1 neobsahujú súčasné taxatívne vymedzenie požiadaviek (6.1; 6.2) prílohy č 1:*„6.1. Ak webové sídlo obsahuje viac ako 50 uverejnených informačných webových stránok, poskytuje sa mapa webového sídla alebo jej ekvivalent.**6.2. Mapa webového sídla alebo jej ekvivalent je dostupná z každej webovej stránky webového sídla.“****Navrhované riešenie:***Obsahovo tento bod patrí pod **§ 16 Komponenty a funkcionality webových sídiel**,kde sa navrhuje za písm. b) doplniť nové písmeno c):*„c) poskytnutie mapy sídla alebo jej ekvivalentu vo forme dostupnej z každej webovej stránky sídla, ak webové sídlo obsahuje viac ako 50 uverejnených informačných webových stránok.“**a súčasné písm. c) zmeniť na písm. d)* |
| 7. Používateľ je vopred upozornený na odkaz, ktorý smeruje na obsah iného typu ako je webová stránka. Takýto odkaz je doplnený informáciou o type a veľkosti cieľového súboru. | Je súčasťou pravidla 2.4 (WCAG 2.1) *Jednoduchá navigácia*Kritérium úspešnosti (*2.4.4*).Bližšie informácie (H33):<https://www.w3.org/WAI/WCAG21/Techniques/html/H33> Technika H33 neobsahuje taxatívne vymedzenie požiadavky na poskytovanie informácie o veľkosti cieľového súboru.***Navrhované riešenie:***Obsahovo tento bod patrí pod **Štandardy použitia súborov****§ 18 Všeobecné použitie formátov**, kde sa navrhuje doplniť nové písm. i) v znení:*„i) odkazy na súbory iného typu ako webová stránka na webových stránkach a v mobilných aplikáciách sú doplnené o informáciu o type a veľkosti cieľového súboru, v prípade súborov pre audio a video streaming sú tieto súbory doplnené o typ, veľkosť bitrate a dĺžku záznamu alebo informáciu, že ide o živý prenos.“* |
| 8. § 14 ods. 1 | ***Navrhované riešenie:***V § 14 ods. 1 sa navrhuje vypustiť slová „prílohy č. 1 a“. |
| 9. § 18 písm. g) | ***Navrhované riešenie:***V § 18 písm. g) sa slová „prílohy č. 1 pravidla 2“ nahrádzajú slovami „pravidiel týkajúcich sa používania farieb a kontrastu podľa technickej špecifikácie World Wide Web Consortium (W3C) pre prístupnosť webového obsahu vo verzii 2.1“. |